﻿P raefat io. xv 



Bene sane noui , quam longe hoc meutn opus 

 a perfectione absit, quantum, et breui forsan tem- 

 pore, mihi ipsi emendandum et immutandum erit, 

 si Amphibiorum a me nondum obseruatorum ac- 

 curatius examinandorum occasio contigerit; non 

 tarnen iuutile puto publici illud iuris facere, quip- 

 pe certe aliis ausam praebebit comparandi, emen- 

 dandi, eoque ipso perfectionem scientiae promo- 

 uendi. Mihi datum non fuit in plus quam 160 — 

 170 Amphibiorum species accuratius inquirere , et 

 etiam in his, in aliorum Museis obuiis, externa- 

 rum partium descriptione contentus esse debebam. 

 Qui meliori vtitur fortuna me propter errores in- 

 euitabiles reprehendere nolit, hoc potius curet, 

 vt illos corrigat et publicum et me meliora do- 

 ceat. Tunc demum laboris impensi finem assecu- 

 tus, tunc demum cum Systemate hoc contentus 

 ero, si testimonium mereri videar, hoc Systema 

 non a me inuentum , non effictum esse , sed me 

 Amphibia pro praesentis coguitionis eorum statu 

 disposuisse , et in quantum hoc fieri potest, Omni- 

 bus naturam dedisse et naturae suae omuia. 



Sunt mihi adhuc plura aduersaria ad specia- 

 lem Amphibiorum historiam facienda, quae si Deus 

 vires et otium largiatur, ea forma qua priora spi- 

 cilegia Amphibiologica publici iuris facere, et im- 

 primis nouarura et minus cognitarum specierum 

 descriptiones et icones edere apud animum con- 

 stitui. Impensis Baedekeri, Bibliopolae Essen- 

 sis , continuatio spicilegiorum meorum amphibio- 

 logicorum mox prelo subiicietur. 



